Убрзо након Харитове смрти, гасанидску територију је напао нови лахмидски владар Кабус ибн ел Мундир, који је тако покушао да искористи новонасталу ситуацију. Кабусове снаге су биле одбијене а Мундир је узвратио напавши лахмидску територију, и опљачкао је. Када се враћао назад, Лахмиди су се поново суочили са војском Гасанида, али су претрпели тежак пораз. Након овог успеха, Мундир је писао византијском цара Јустину II (в. 565-578) тражећи злато за своје људе. Овај захтев је наводно разбеснео Јустина, који је посло инструкције свом локалном заповеднику како да га намами у замку и да га затим убије. Али писмо је затим пало у Мундирове руке, који је затим прекинуо своје односе са царством и одбио да преда под византијску команду своје снаге током рата са Персијом који је почео 572. године.